MERKADO SANG CAUAYAN NASUNOG, KAHALITAN NAG LAB-OT SA 3.5 MILYONES KA PESOS\nGina bulubanta 3.5 milyones ka pesos nga balor sang kahalitan ang gin dulot sang sunog nga nagluntad ala una sini nga kaagahon sa merkado (Cauayan Public Market), barangay Poblacion Banwa sang Cauayan.\nSa inisyal nga pagpangusisa ni Cauayan BFP Chief, SFO1 Marlon Estimar, nagsugod ang sunog sa Garganta Magbanua Hardaware nga naglaton pa sa pila ka mga bloke nga ginapangaiyahan nanday Teresita Madrona, Jethro Molo, Thomas Garganza kag ang puloy-an ni Lucrecia Laloy.\nNatupok man sang kalayo ang magagmay nga mga baligyaan nanday Dapner Madrona, Ailyn Tabujara kag ang Bakery ni Eddie Impas.\nGin pasalamatan man ni Estimar ang gilayon nga pag responder sang mga Fire Trucks gikan sa mga siudad sang Sipalay kag Kabankalan lakip na ang banwa sang Ilog nga ila gin pangayuan sang bulig bangud natabuan nga guba ang ila gina gamit nga Fire Truck sang nagluntad ang amo nga insidente.\nPadayon pa ang imbestigasyon sang Arson investigator agud hibaluon ang gintunaan sang kalayo.\nPH ARMY GIN PANGINWALA ANG ALEGASYON SANG PROGRESIBO NGA GRUPO NGA SILA ANG SA LIKOD SA PAG PATAY SA ISA KA MANGUNGUMA